O die nostalgie! | Kaperjolle
Maryke van Rensburg — April 12, 2015
Dis die lekkerte van die laataande! Om op youtube rond te grawe en al die ou … ou liedjies op te diep en my ore te bederf met net die mooste en beste!
Wie onthou nog ‘Pop Shop’ op die TV? Elke Vrydagmiddag, dit was vir my ‘n hoogtepunt. Ek onthou ook die ‘vuil’ kyke wat ek van my Liewe Moeder gekry het, want hulle kon nie die nuwerwetse musiek verstaan, wat nog te praat van ‘handle’ nie. Ek onthou dat ‘Another brick in the wall’ vir my my ouers nogals ‘n doring in die vlees was omdat Pa ‘n skoolhoof was en Ma ‘n onderwyseres. Daarom het mens mos maar so half moedswillig die volume knoppie aangedraai as die liedjie op Top 20 gespeel is. ‘n Ander liedjie wat ook baie kontroversieël was, was ‘House of the rising sun’ … en vandag is dit nog ‘n baie gewilde lied.
My pa was ‘n groot ‘fan’ van Rudi Nights (spelling), Leonore Veenemans en my Ma se ‘all time favourite’, Love is a beautiful song en as ‘Amazing Grace’ iewers gesing of gespeel word, dan sien ek haar gesig voor my!
‘n Paar jaar terug het ek hierdie ‘droom’ gehad om ‘n sanger te wees, nogals ‘n CD laat maak en al, maar nie baie vêr gekom nie. Nou luister ek so nou en dan sommer na myself. http://www.reverbnation.com/marykeanne/songs (Mississipi)
My Liefste Lifiki is weer ‘n groot Dana Winner aanhanger, veral ‘Dreams made to last forever’, en vanaand besluit ek om dit vir hom op YouTube te soek en laat hom toe luister op die foon met die oorfone. Ai, die saligheid op sy gesig … absoluut ‘Priceless’
As ‘n tiener het ek ook ‘n ‘Song to cry by’ gehad, vir wanneer die tienerliefde nie uitgewerk het nie … dan het ek ABBA se ‘The winner takes it all’ oor en oor geluister terwyl die trane geloop het! En vandag as ek ‘Spirit in the sky’ hoor, dan jeuk die voete om ‘n dansbaan te betree. Maar die wederhelfte is mos met twee linkervoet gebore en nie een van hulle het ‘n tikkie ritme in hulle nie 🙁
Ek onthou ook ek en my jongste sus het altyd gesing in die kar. Die mooiste wat ons altyd saamgesing het … Mooiste Griekeland … en ons het ge’harmonize’ soos professionele sangers! Dit was vir my baie lekker.
Ek en oudste sus het die ‘borsel as ‘n mic’ ding gedoen … ‘Hey Mickey, you’re so fine Mickey…’ ai …, as ons kamer se spieëlkas kon praat!
Maar nou het ek genoeg in gister rondgehang. Laat ek die tegnologie afskakel en slaap. Dit word laat!
Next post Hier is ek baas ...
Previous post Nog 'n bietjie slaap, nog 'n bietjie sluimer ...
Nou gaan my gedagtes ook ver terug. Voor TV het ons Vrydagaande LM radio geluister want my pa het daarvan gehou. Jou ouers se keuse is myne ook(om ek meer in hul jare sal wees) Rudi Neitz was my Duitse onderwyser in std 6&7 voor hy Tukkies toe is as lektor. ABBA is nog steeds baie geliefd.
April 12, 2015 6:08 am
Sien, so leer ek nou iets! Nie geweet hy was ‘n onnie en lektor nie! Hy het darem ‘n mooie stem gehad!
April 12, 2015 11:39 am
My ouers wou STUIPE kry oor LM radio se musiek. Ons het nog so ‘n ou Echo valve (Afrikaans?) radio gehad wat sulke blaasgeluide gemaak het soos ‘n befoeterde gans as jy die klank te hard gestel het. Ek het gaan luister na jou Mississipi – klink beter as baie van deesdae se sangers!
April 12, 2015 10:20 am
Soos ‘n befoeterde gans! Dit het ‘n beslis ‘n glimlag op my bakkies gesit. Dankie vir kompliment xx
April 12, 2015 11:40 am
Lekker ou nostalgie…Toe ek uit die huis uit weg is, het my pa so verlang dat hy sommer na LM Radio geluister het! As ‘n kind soiets hoor, weet sy dat sy geliefd is.
April 12, 2015 3:36 pm
Mmmm, ja, al daardie ou musiek bly maar nostalgies. en ja, ons ouers het daardie tyd gedink dit is wilde musiek. (Ook maar goed hul kan nie die kinders van vandag sin hoor nie!)
April 13, 2015 11:14 am
Praat jy … my suster se dogter speel nou die dag vir Oupa “Poker Face” … die gepynigde gesig uitdrukking was “Price less”
Na jou lied gaan luister, en sowaar jy sing vir my pragtig. Dit is nie die geskreeu van vandag waarvan ek die woorde nie kan uitmaak nie.
April 14, 2015 5:57 pm
Dankie vir die kompliment Kameel. Word opreg waardeer.